Diari Oficial de la Generalitat Valenciana


Sumari del DOGV 5730, del 28-03-2008 (2008/3607)

RESOLUCIÓ de 5 de desembre de 2007, del conseller de Medi Ambient, Aigua, Urbanisme i Habitatge, sobre el PAI de la UE sector UEI-1.2 d'Alginet.
------------------------------------------------------------------------------------------------------------------------------------------------

### Dades del document

Número de DOGV
:   5730

Data del DOGV
:   28-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3607


Data del document
:   05-12-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alginet
    * pla d'urbanisme

RESOLUCIÓ de 5 de desembre de 2007, del conseller de Medi Ambient, Aigua, Urbanisme i Habitatge, sobre el PAI de la UE sector UEI-1.2 d'Alginet. [2008/3607]  
Vist el Programa d'actuació integrada (d'ara endavant PAI) de la unitat d'execució única del sector UEI-1.2 d'Alginet, adjudicat a la mercantil Peternal, SL, i de conformitat amb els següents,   
Antecedents de fet  
Primer. Amb data 3 de juliol 2006 ha tingut entrada al Servei Territorial d'Ordenació del Territori de València la documentació relativa al PAI ressenyat, la qual consta de memòria, projecte d'urbanització i expedient de tramitació.  
Segon. L'Ajuntament d'Alginet, el 30 de juliol de 1998, va adjudicar a Peternal, SL la condició d'urbanitzador del Programa d'actuació integrada de la UEI-1.2. Amb data 26 d'octubre de 1998 es va firmar el Conveni urbanístic entre les parts, on en la clàusula huitena recull el següent compromís de l'urbanitzador: "En cas d'incompliment greu dels compromisos per part de l'urbanitzador i com a resolució en els termes i a l'efecte previst en l'art. 29.13, que les relacions derivades de l'adjudicació del Programa es regiran per les normes rectores de la contractació administrativa en tot allò que aquestes no contradiguen l'esmentada llei. Així mateix, en la clàusula huitena, apartat 3 del Conveni, figura que podran derivar-se de l'incompliment per part de l'urbanitzador dels seus compromisos la confiscació de la fiança i la indemnització dels danys i perjudicis causats a l'Ajuntament.  
Tercer. Amb data 22/05/02 es remet un requeriment a l'urbanitza­dor perquè deposite l'aval i aporte els projectes d'urbanització i reparcel·lació amb les modificacions introduïdes amb motiu de les al·legacions presentades en el període d'informació pública.   
Quart. Davant de l'incompliment d'aquest nou termini, el Ple de la corporació, el dia 25 de maig de 2006, va acordar la caducitat del Programa d'actuació integrada de la UE-1.2 del sector PPI-1, i sol·licitar a la Comissió Territorial d'Urbanisme que emeta dictamen.   
Cinqué. S'ha concedit tràmit d'audiència als afectats i s'ha publicat en el BOP de 18 de març de 2006, i no s'han presentat al·legacions.  
Sisé. El Programa d'actuació integrada de la OD.T.3.7. d'Alginet va ser aprovat pel Ple de la corporació en sessió celebrada el 30 de juliol de 1998.  
Seté. La Comissió Territorial d'Urbanisme de València, en sessió celebrada el 7 de novembre de 2007, va acordar proposar al conseller de Medi Ambient, Aigua, Urbanisme i Habitatge l'emissió d'informe favorable a la resolució de l'adjudicació del Programa d'actuació integrada de la UE-1.2 d'Alginet.  
Fonaments de dret  
Primer. Aquest dictamen se sol·licita de conformitat amb el que disposa l'article 29.13 de la Llei 6/1994, de 15 de novembre, reguladora de l'activitat urbanística (LRAU), que exigeix l'emissió d'aquest amb caràcter previ a la resolució del Programa.  
Segon. L'article 29.10 LRAU disposa:  
"L'incompliment del termini d'execució d'un programa determinarà excepte pròrroga justificada en causa d'interés públic, la caducitat de l'adjudicació. L'adjudicatari que incomplisca els seus compromisos pot ser privat de la condició d'urbanitzador".  
En el mateix sentit, l'article 111 del Text refós de la Llei de contractes de les administracions públiques (RD legislatiu 2/2000, de 16 de juny), disposa que és causa de resolució del contracte l'incompliment del termini estipulat.  
Tercer. En aquest cas s'observa un incompliment reiterat i injustificat per part de l'urbanitzador. Ha incomplit el termini previst en el Conveni urbanístic i la pròrroga concedida per l'Ajuntament. Amb data de hui i havent transcorregut 4 anys, segueixen sense complir-se els requisits anteposats. Enfront de la rotunditat d'aquestes dades, l'urbanitzador no ha aportat una justificació objectiva i fonamentada que puga exonerar-lo de la seua responsabilitat.  
Quart. De conformitat amb el que preveu la disposició transitòria novena i l'article 29.13 LRAU, correspon al conseller de Medi Ambient, Aigua, Urbanisme i Habitatge, actuant en substitució del Consell Superior d'Urbanisme, l'emissió de dictamen previ a la resolució d'adjudicació d'un programa d'actuació integrada.  
Vistos els preceptes legals esmentats i la resta de general i pertinent aplicació, conforme a l'Acord de la Comissió Territorial d'Urbanisme de València, resolc:  
Emetre informe favorable a la resolució de l'adjudicació del Programa d'actuació integrada de la UE-1.2 d'Alginet, adjudicat a la mercantil Peternal, SL.  
Contra aquesta resolució, que esgota la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes comptador des de l'endemà a la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 5 de desembre de 2007.- El conseller de Medi Ambient, Aigua, Urbanisme i Habitatge: José Ramón García Antón.